Taula rodona - "Construint comunitats de recursos"
2025-10-08 18:00 - 19:30 (Europe/Madrid) | Llibreria Rocaguinarda, Carrer del Xiprer, 13, Horta-Guinardó, Barcelona, Barcelona, 08041, Spain
Pràctiques de cooperació, sabers i sobiranies.
Participa Rocaguinarda i Paz Aedo com a representant de Casa Pueblo (Puerto Rico), la Red de Energías Comunitarias (Colòmbia) i Biodigestores (Mèxic).

Exposició d'aquarel·les "Miquetes màgiques" de Beatriu Alabart
2025-10-13 - 2025-11-30 | Llibreria Rocaguinarda, Carrer del Xiprer, 13, Horta-Guinardó, Barcelona, Barcelona, 08041, Spain
Exposició de les aquarel·les del llibre “Miquetes Màgiques” de Beatriu Alabart.
Fins a finals de novembre, a la llibreria.

Presentació de llibre - "Miquetes màgiques" de Beatriu Alabart
2025-10-15 19:00 - 20:00 | Llibreria Rocaguinarda, Carrer del Xiprer, 13, Horta-Guinardó, Barcelona, Barcelona, 08041, Spain
La gent que ve a dinar, moltes vegades em pregunta com es cuina aquest o aquell altre cereal, com fer les verdures perquè quedin tan gustoses com les que han menjat, quines espècies portaven les croquetes, i sempre amb molt de gust, i ganes que ho entenguin, els ho explico. I he pensat que si ho tenen escrit en un llibre, els serà més fàcil…
Beatriu Alabart
Presentació del llibre amb l’autora, Beatriu Alabart.

Vincles, compartim el català
2025-10-16 18:30 - 2026-05-07 19:30 | Llibreria Rocaguinarda, Carrer del Xiprer, 13, Horta-Guinardó, Barcelona, Barcelona, 08041, Spain
Torna el nostre Taller de conversa en català, enguany acompanyats per Òmnium Cultural d’Horta-Guinardó, dins del seu projecte “Vincles”, i amb durada fins al maig.
És gratuït per a tothom, tindrà lloc a la llibreria (c/ Xiprer 13) i a l’Espai Cooperatiu (c/Xiprer 2) els dijous, de 18.30 a 20.00 h, i va destinat a totes aquelles persones que vulguin aprendre a parlar en català en un entorn proper i de confiança.
Com inscriure’s: 93 455 30 17 o coop@rocaguinarda.org
A càrrec: Montserrat Rubiras i Alegria Julià.

Club de lectura crítica i debat (NOVETAT!)
2025-10-30 19:00 - 20:00 | Llibreria Rocaguinarda, Carrer del Xiprer, 13, Horta-Guinardó, Barcelona, Barcelona, 08041, Spain
Estem organitzant un taller de lectura crítica i debat a partir de llibres d’assaig sobre temes d’actualitat, amb la voluntat d’aprendre col·lectivament i pensar alternatives. Ens agradaria fer trobades cada 1 ó 2 mesos. Proposem iniciar el taller amb una primera reunió a la llibreria per començar a concretar algunes de les temàtiques i els llibres conjuntament.

Actuació Grup de Teatre Rocaquinarda - "El Cafè (una adaptació moderna)", de Carlo Goldoni
2025-10-31 19:30 - 20:30 | Centre Cívic Guinardó
A la Itàlia actual hi ha coses que continuen igual a com les va veure Goldoni fa tres segles: a) els jocs d’atzar poden posar en perill a qualsevol i sempre hi haurà gent sense escrúpols que en vulgui treure profit; b) el dels llenguallarga també és un vici que pot fer molt mal de manera gratuïta.
En aquesta adaptació moderna de l’obra de l’autor venecià, veurem com les diverses històries, que tenen com a centre un cafè, ens parlen de la corrupció moral en una brillant comèdia de caràcters.

Col·loqui "Franquisme i repressió"
2025-11-19 19:00 - 20:00 | Llibreria Rocaguinarda, Carrer del Xiprer, 13, Horta-Guinardó, Barcelona, Barcelona, 08041, Spain
Col·loqui amb l’autora del llibre “Como un pulso”, Isabel Alonso (ex-presa política, historiadora i membre de l’Associáció d’ex-presos polítics) i Carlos Jiménez Villarejo (jurista i membre de la Plataforma Contra la Impunitat).

Presentació de llibre - "Agenda llatinoamericana 2026"
2025-11-25 19:00 - 20:00 | Llibreria Rocaguinarda, Carrer del Xiprer, 13, Horta-Guinardó, Barcelona, Barcelona, 08041, Spain
Enguany amb el tema “Educació política”. Com ja sabeu és molt més que una agenda. És una ajuda a la reflexió quotidiana en viure en un món complex.

Exposició de fotografia "Els colors de la vida"
2026-02-16 - 2026-03-16 | Llibreria Rocaguinarda, Carrer del Xiprer, 13, Horta-Guinardó, Barcelona, Barcelona, 08041, Spain
Exposició de haigas del Grup Shido.
Un haiga és un haiku acompanyat d’una imatge.
Presentació el dimarts 17 de febrer a les 19.00h.

Presentació de llibre - "Malvats i guerrillers" de Ramón San Geroteo Flores, Ariadna Sánchez Mira, Victoriano Sánchez Santaló i Miguel Vives Fernández
2025-12-10 19:00 - 20:00 | Llibreria Rocaguinarda, Carrer del Xiprer, 13, Horta-Guinardó, Barcelona, Barcelona, 08041, Spain
Presentació del llibre amb Raymond San Geroteo, Marta Alberich, Victor Sánchez, Ariadna Sánchez i Miguel Vives (autors) i Virginia Torrijos, neta d’Abelardo Torrijos (Juan Lanas). Una obra que explora la història dels esforços i resistències en pro de la República.
Aquesta petjada la trobem en la memòria de les dones i homes del territori i en els camins transfronterers. És també l’objectiu del projecte pedagògic i repositori que es desplega i que compartim als dos costats de la línia.

Documental i xerrada - "30 minuts: El repte solar"
2025-12-19 18:00 - 20:00 | Espai cooperatiu, Carrer del Xiprer, 2, Horta-Guinardó, Barcelona, Barcelona, 08041, Spain
Projecció del documental “30 minuts: El repte solar” seguit de tres ponències de 5 minuts defensant els arguments.

Presentació de llibre - "Més enllà del 47" d'Adela d'Alòs-Moner i Anna Monjo (Coord.)
2026-01-26 18:30 - 19:30 | Casal Mas Guinardó, Plaça de Salvador Riera, 2, Horta-Guinardó, Barcelona, Barcelona, 08041, Spain
Presentació amb Adela d’Alòs (coordinadora del llibre), Jaume Fabre (periodista i historiador), José Manuel Romero (activista de Torre Baró que va pujar al bus) i Valeria Ortiz (presidenta d’AVV Torre Baró).
Organitzat per El Garrofer Espai de debat, amb la col·laboració de l’Associació de veïns i veïnes Joan Maragall del Guinardó, Rocaguinarda i Icaria editorial.

Club de lectura crítica - "Metamorfosis" de Yayo Herrero (Segona part)
2026-01-29 18:00 - 19:00 | Llibreria Rocaguinarda, Carrer del Xiprer, 13, Horta-Guinardó, Barcelona, Barcelona, 08041, Spain
Com inscriure’s: 93 455 30 17 o coop@rocaguinarda.org
A càrrec: Grup de socis
Club de lectura dirigit a totes aquelles persones que els agradin els llibres d’assaig sobre temes d’actualitat, amb la voluntat d’aprendre col·lectivament i de pensar alternatives.

Taula de diàleg per la convivència i la interculturalitat
2026-02-11 19:00 - 20:30 | Casal Mas Guinardó, Plaça de Salvador Riera, 2, Horta-Guinardó, Barcelona, Barcelona, 08041, Spain
Com inscriure’s: convivenciaguinardo@gmail.com
A càrrec: Josep Busquets
Convocatòria a la trobada mensual.
Amb la convicció que la convivència és clau i base en la nostra relació veïnal i ciutadana, valorem que pot i ha d’anar acompanyada de formació, estem preparant un taller sobre interculturalitat, en parlarem. Tractarem també de diferents fets que dins el nostre entorn i més enllà son motiu de preocupació.
El món es mou, la vida és moviment, volem ser-hi amb humanitat.
Trobada regular mensual, oberta a tothom que ho senti i ens hi vulgui acompanyar.
Grup impulsor

Jocs de taula
2026-02-13 22:00 - 23:00 | Espai cooperatiu, Carrer del Xiprer, 2, Horta-Guinardó, Barcelona, Barcelona, 08041, Spain
A càrrec: Grup de socis
Com inscriure’s: Sense inscripció.
Activitat organitzada per un grup de socis, que es reuneixen un divendres al mes per gaudir de propostes de diferents jocs de taula. Obert a totes les sòcies i socis.

Presentació de llibre de poesia i recital - "Disset síl·labes/Diecisiete sílabas" del Grup Shido
2026-02-17 19:00 - 20:00 | Llibreria Rocaguinarda, Carrer del Xiprer, 13, Horta-Guinardó, Barcelona, Barcelona, 08041, Spain
Presentació i recital del poemari de haikus “Disset síl·labes/Diecisiete sílabas” del Grup Shido (Domingo Aragón, Lola Gómez, Kuendy Marsà, Alicia Martínez, Àngels Olivar, Elisabet Prades, Guillem Torres i Joan Xuriach).
Un haiku és un breu poema d’origen japonès de només tres versos. Està format per tres versos de cinc, set i cinc síl·labes respectivament.
La temàtica és tot allò que passa en un moment determinat en la natura o la vida quotidiana.

Club de lectura - "Permagel" de Eva Baltasar
2026-02-18 19:00 - 20:00 | Llibreria Rocaguinarda, Carrer del Xiprer, 13, Horta-Guinardó, Barcelona, Barcelona, 08041, Spain
Com inscriure’s: 93 455 30 17 o coop@rocaguinarda.org
A càrrec: Grup de socis
Som gent a qui ens agrada llegir i comentar les nostres lectures.
Volem i ens agrada desgranar situacions i considerar-ne el valor literari. L’experiència ens fa dir que l’intercanvi que s’estableix obre un ampli ventall de possibilitats d’enriquiment mutu.

Club de lectura KIDS - "Contes de la periferia" de Shaun Tan
2026-02-20 18:00 - 19:00 | Llibreria Rocaguinarda, Carrer del Xiprer, 13, Horta-Guinardó, Barcelona, Barcelona, 08041, Spain
Com inscriure’s: 93 455 30 17 o coop@rocaguinarda.org

A càrrec: Teresa Pazos
Un espai on compartir experiències i opinions envers lectures triades entre totes i tots, per tal d’incentivar la lectura, les habilitats comunicatives i el sentit crític.

Anem al teatre - "La reina lloba" de Pau Carrió (William Shakespeare)
2026-02-28 19:00 - 21:00 | Teatre Nacional de Catalunya
Pau Carrió dedica la seva nova creació a Margaret d’Anjou: la reina lloba. Un dels personatges més citats a les obres de Shakespeare.
Margaret serà núvia, muller, amant, reina, mare, guerrera, vídua i bruixa visionària. Ordirà intrigues polítiques, liderarà els exèrcits dels Lancaster, lluitarà contra els York i, finalment, perdrà la guerra, la corona, el marit i el seu únic fill. S’exiliarà a França però retornarà a Anglaterra, als cinquanta anys, per anunciar la fi del regnat de terror de Ricard III.
Un personatge que s’embruta, que lluita, que estima, que esgarrapa, que guanya i que perd.
